laion/Wikipedia-Exotic huggingface dataset:
Technique (ალბომი)

Technique — ინგლისური როკ-ჯგუფ New Order-ის მეხუთე სტუდიური ალბომი. იგი გამოვიდა 1989 წელს, Factory Records-ზე. იგი ნაწილობრივ იწერებოდა ივისაზე. ალბომში აღრეულია რამდენიმე მუსიკალური ჟანრი – ეისიდ-ჰაუსის ჩათვლით, ელექტრონულ და როკ-მუსიკასთან ინტეგრირებით. Technique იყო ჯგუფის პირველი ალბომი, რომელიც ბრიტანეთის ჩარტში პირველ ადგილზე მოხვდა. 2008 წელს გამოვიდა ალბომის რემასტერი. ყველა სიმღერის ავტორი — New Order, გარდა მითითებულისა. ↑ უნტერბერგერი, ენდრიუ (11 სექტემბერი 2015). „New Order Return to the Clubs on 'Music Complete' (But Not in Real Life)“. Spin. ციტირების თარიღი: 11 იანვარი 2016. ↑ 2.0 2.1 ბუშ, ჯონ. Technique – New Order. AllMusic. ციტირების თარიღი: 23 იანვარი 2013. ↑ გუილიმი, კით. (1 სექტემბერი 2003) New Order – Technique – Review. Stylus Magazine. დაარქივებულია ორიგინალიდან — 2015-09-24. ციტირების თარიღი: 23 აპრილი 2015. ↑ მოდელი, ჯოშ. (10 ნოემბერი 2008) New Order. The A.V. Club. ციტირების თარიღი: 23 აპრილი 2015. ↑ შეფილდი, რობ (9 დეკემბერი 2008). „Let's Dance“. Blender. დაარქივებულია ორიგინალიდან — 11 იანვარი 2013. ციტირების თარიღი: 8 ოქტომბერი 2013. ↑ ლი, კრეიგ (29 იანვარი 1989). „The Albums of Winter“. Los Angeles Times. ციტირების თარიღი: 2 ნოემბერი 2015. ↑ „New Order: Technique“. NME. 28 იანვარი 1989. ↑ ევინგი, ტომ. (10 ნოემბერი 2008) New Order: Movement / Power, Corruption and Lies / Low-Life / Brotherhood / Technique [Collector's Editions]. Pitchfork. ციტირების თარიღი: 20 სექტემბერი 2011.[მკვდარი ბმული] ↑ „New Order: Technique“. Q (84): 97. სექტემბერი 1993. ↑ რობინსი, აირა (23 მარტი 1989). „New Order: Technique“. Rolling Stone (548). დაარქივებულია ორიგინალიდან — 18 ოქტომბერი 2007. ↑ გროსი, ჯო (2004). „New Order“, The New Rolling Stone Album Guide. Simon & Schuster, გვ. 582–83. ISBN 0-7432-0169-8.  ↑ კრისტგოუ, რობერტ (25 აპრილი 1989). „Christgau's Consumer Guide“. The Village Voice. ციტირების თარიღი: 19 ივლისი 2015.
უნგრეთის ხმისჩამწერი კომპანიების ასოციაცია

უნგრეთის ხმისჩამწერი კომპანიების ასოციაცია (უნგრ. Magyar Hanglemezkiadók Szövetsége, შემოკლ. Mahasz) — 1992 წელს დაარსებული უნგრული მუსიკალური ასოციაცია. Mahasz პასუხს აგებს მუსიკალური პრემიის გადაცემის ორგანიზებაზე, ეროვნული მუსიკალური ჰიტ-აღლუმების და მუსიკალური გამოცემების სერთიფიკაციის შედგენაზე. Mahasz
ჩაბერვა

ჩაბერვა — შიგაწვის ძრავაში — ძრავის ცილინდრში საწვავის ნარევის მუხტის რაოდენობის გაზრდა ამ ნარევის შეშვების დრო წნევის გაზრდის ხარჯზე. ჩაბერვას იყენებენ სიმძლავრის გასაზრდელად (20-45%), აგრეთვე მის საკომპენსაციოდ ძრავიანი დანადგარის დიდ სიმაღლეზე მუშაობის დროს. აგრეგატული ჩაბერვა ხორციელდება ამძრავი კომპრესორის, ტურბოკომპრესორის ან კომბინირებული კომპრესორის საშუალებით. ვრცელდება უაგრეგატო ჩაბერვა (დინამიკური, ჩქარული და სხვ.), რომლის საშუალებით შესაძლებელი ხდება ძრავის ფორსირება და მისი მუშაობის ეკონომიური მაჩვენებლის გაუმჯობესება. რაკეტულ ტექნიკაში — საწვავის ავზებში ჭარბი წნევის შექმნა ძრავის დანადგარის ტუმბოებში საწვავის კავიტაციის თავიდან ასაცილებლად. ქართული საბჭოთა ენციკლოპედია, ტ. 11, თბ., 1987. — გვ. 68.
ნინა ჩაბიევა

ნინა ზაქარიას ასული ჩაბიევა (ცაბითი) (დ. 14 სექტემბერი, 1910, ახლანდელი ჯავა — გ. 1990) — ოსი საბჭოთა მსახიობი. საქართველოს სსრ სახალხო არტისტი (1954). სკკპ წევრი 1939 წლიდან. სასცენო მოღვაწეობა დაიწყო 1924 წელს თბილისის ოსურ დრამატულ კოლექტივში. 1935 წელს დაამთავრა რუსთაველის სახელობის თეატრთან არსებული დრამატული სტუდია. 1931 წლიდან იყო ცხინვალის კ. ხეთაგუროვის სახელობის დრამატული თეატრის მსახიობი. როლები: სანიათი (ე. ურუიმაგოვას „სანიათი“), ვასილისა (გორკის „ფსკერზე“), დედა (ა. ვანეევის „კუპატიევების რძალი“), კრუჩინინა (ოსტროვსკის „უდანაშაულო დამნაშავენი“), ემილია (შექსპირის „ოტელო“), ოთარაანთ ქვრივი (ი. ჭავჭავაძის „ოთარაანთ ქვრივი“) და სხვა. დაჯილდოებულია საპატიო ნიშნის ორდენითა და მედლებით. 1940: საქართველოს სსრ დამსახურებული არტისტი 1954: საქართველოს სსრ სახალხო არტისტი საპატიო ნიშნის ორდენი ცუცქირიძე შ., ქართული საბჭოთა ენციკლოპედია, ტ. 11, თბ., 1987. — გვ. 68. ნინა ჩაბიევა — საქართველოს ბიოგრაფიული ლექსიკონი ↑ უნივერსალური ენციკლოპედიური ლექსიკონი
მეტრეველი

საკუთარი სახელი მეტრეველი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე მეტრეველი — სპორტსმენი (ჩოგბურთელი) გივი მეტრეველი — არქიტექტორი დიმიტრი მეტრეველი — ბიზნესმენი, მეცენატი ელენე მეტრეველი — ფილოლოგი ვალერიან მეტრეველი — ენერგეტიკოსი ზვიად მეტრეველი — სპორტსმენი (ფეხბურთელი) თეიმურაზ მეტრეველი — ჟურნალისტი ვენერა მეტრეველი — ექთანი, 9 აპრილის ტრაგედიის მსხვერპლი ლევან მეტრეველი — პოლიტიკოსი, დიპლომატი, ანატომი მედეა მეტრეველი — ფილოლოგი, პოლიტიკოსი მერაბ მეტრეველი — პოლიტიკოსი მერაბ მეტრეველი — ჟურნალისტი ნოდარ მეტრეველი — სპორტსმენი (სამბო, ძიუდო) ომარ მეტრეველი — სპორტსმენი (სამბო) პეტრე მეტრეველი — პოლიტიკოსი, ფიზიკოსი რევაზ მეტრეველი — მხატვარ-კერამიკოსი როინ მეტრეველი — ისტორიკოსი საბა მეტრეველი — ფილოლოგი, ხელოვნებათმცოდნე სლავა მეტრეველი — სპორტსმენი (ფეხბურთელი) ცისია მეტრეველი — მსახიობი
პოლონეთის მუსიკალური ჩარტები

პოლონეთის მუსიკალური ჩარტები — პოლონური ჩარტი, რომელიც შედგება ორი ალბომური ჰიტ-აღლუმისაგან და შვიდი სინგლისაგან, რომელსაც წარმოადგენს Polish Society of the Phonographic Industry (პოლ. Związek Producentów Audio Video, ZPAV). პირველი — საალბომო კომპანიებისგან მიღებულ მონაცემებზე ბაზირებული ყოველთვიური ჩარტი „ტოპ-100“. მეორე — ალბომების გაყიდვების მონაცემებზე დაფუძნებული ყოველკვირეული ჩარტი „OLiS“. 2010 წლიდან ZPAV აქვეყნებს პოლონური ჩარტის გაფართოებულ ვერსიას: Airplay Chart — ყველაზე უფრო პოპულარული სიმღერები პოლონურ რადიოსადგურებზე (რადიო და ტელევიზია); Video Chart — ყველაზე უფრო პოპულარული ვიდეოკლიპები არხებზე: MTV Polska, VIVA Polska, VH1 Polska და 4fun.tv; Dance Club Singles Chart — ყველაზე უფრო პოპულარული 50 საკლუბო სიმღერა; Airplay Chart — New — მიმდინარე კვირის პოპულარული ახალი სინგლები; Airplay Chart — Up! — დიდი ნახტომები მიმდინარე კვირის პოზიციებში; Top Store Chart 50 — ყველაზე უფრო პოპულარული სიმღერები, რომლებიც ისმის მუსიკალურ მაღაზიებში/სავაჭრო ცენტრებში (ორი ჩარტი). OLiS
აბდუშელიშვილი

საკუთარი სახელი აბდუშელიშვილი შეიძლება აღნიშნავდეს ერთ-ერთ შემდეგ პიროვნებათაგანს: გივი აბდუშელიშვილი — ჰიგიენისტი დავით აბდუშელიშვილი — პუბლიცისტი ვასილ აბდუშელიშვილი — პედაგოგი ზურაბ აბდუშელიშვილი — იურისტი, დიპლომატი, ბიზნესმენი მალხაზ აბდუშელიშვილი — ანთროპოლოგი რუსუდან აბდუშელიშვილი — ექიმი შალვა აბდუშელიშვილი (აბდუშელი) — პოლიტიკოსი
გივი აბდუშელიშვილი

გივი ვალერიანის ძე აბდუშელიშვილი (დ. 2 მაისი, 1921, თბილისი — გ. 19 დეკემბერი, 2001) — ქართველი ჰიგიენისტი. მედიცინის მეცნიერებათა დოქტორი (1986), პროფესორი (1987). 1942 წელს დაამთავრა თბილისის სახელმწიფო სამედიცინო ინსტიტუტი. სამხედრო სამსახურში ყოფნისას მუშაობდა სხვადასხვა თანამდებობაზე. 1962–1965 წლებში იყო საქართველოს ჯანდაცვის სამინისტროს კვების ლაბორატორიის გამგე. 1968 წლიდან მუშაობს საქართველოს ჯანდაცვის სამინისტროს მთავარ სპეციალისტად დიეტოლოგიაში. 1974–1988 წლებში იყო გ. ნათაძის სახელობის სანიტარიისა და ჰიგიენის სამეცნიერო-კვლევითი ინსტიტუტის დირექტორი (1988 წლიდან — დირქტორის მრჩეველი), 1976 წლიდან ჰიგიენისტთა რესპუბლიკური სამეცნიერო საზოგადოების თავჯდომარეა. აბდუშელიშვილის კვლევის საგანია მოსახლეობის კვებისა და ჯანმრთელობის მდგომარეობა. საკვები პროდუქტების გაუვნებელობა, აგრეთვე ცილის ახალი წყაროების სამედიცინო-ბიოლოგიური შეფასება. შემუშავებული და სამედიცინო პრაქტიკაში დანერგილი აქვს სხვადასხვა პროფესიის პირებისათვის კვების დღიური ნორმები, რეკომენდაციები. სიმსუქნის მკურნალობისა და პროფილაქტიკისათვის შედგენილი აქვს ქართული კერძების რეცეპტები და სხვა. ენციკლოპედია „საქართველო“, ტ. 1, თბ., 1997. — გვ. 26-27. გივი აბდუშელაშვილი — საქართველოს ბიოგრაფიული ლექსიკონი
დავით აბდუშელიშვილი

დავით ანდრიას ძე აბდუშელიშვილი (დ. 1847 — გ. 1919, ქუთაისი) — ქართველი პუბლიცისტი, კრიტიკოსი. ქუთაისის გიმნაზიის დამთავრების შემდეგ სწავლობდა პეტერბურგის უნივერსიტეტის იურიდიულ ფაკულტეტზე. იყო ვექილი. თანამშომლობდა ჟურნალ „იმედში“, გაზეთ „დროებაში“, იყო ქუთათური გაზეთის „შრომის“ ორგანიზატორთა ჯგუფში, იზიარებდა ქართველი რევოლუციუნერი ხალხოსნების იდეოლოგიას. მისი კრიტიკულ-პუბლიცისტური წერილები იბეჭდებოდა ხალხოსანთა ორგანოში „იმედში“ და გაზეთ „დროებაში“. საინტერესოა აბდუშელიშვილის რამდენიმე წერილი („იმედი“, 1881 წ, №1), რომელშიც გამოთქმულია როგორც მისი ხალხოსნური შეხედულებანი და ესთეტიკა, ისე დამოკიდებულება მის თანამედროვე პუბლიცისტიკასთან (გ. თუმანიშვილის წერილის „შარშანდელი რუსეთის“ მიმოხილვა, ი. როსტომაშვილის წერილის „განათლება და ვაჭრობის“ განხილვა, ე. გაბაშვილის, ვ. ორბელიანის, ა. წერეთლის მხატვრულ თხზულებათა კრიტიკული ანალიზი, ა. პუშკინის პოემის „ბახჩისარაის შადრევნის“, მ. თუმანიშვილისეულ, ა. ბუვიეს „იზას“ ი. ჭავჭავაძისეულ და ო. გოლდსმითის „ვეკფილდის მოძღვრის“ ლ. რაზიკაშვილისეულ თარგმანთა ანალიზი). აბდუშელიშვილმა გაიზიარა ხალხოსან პუბლიცისტთა და კრიტიკოსთა ძირითადი, ნიჰილისტური და ნატურალისტური შეხედულებანი (კერძოდ ა. პუშკინის შემოქმედების მიმართ). აქვს წერილები მაშინდელი განათლების სისტემისა და სასწავლებელტა მდგომარეობაზე („დროება“). საჩხერის სკოლაზე, აგრეთვე სასამართლოს საქმიანობაზე, ქართველ გლეხობის ეკონომიკურ მდგომარებაზე და სხვა. ს. ხუციშვილი, ენციკლოპედია „საქართველო“, ტ. 1, თბ., 1997. — გვ. 27.
TV.com

TV.com — საიტი, რომელიც ეკუთვნის კორპორაციას CNET Networks. მუშაობა დაიწყო 2005 წლის 1 ივნისს, რითაც შეცვალა პოპულარული რესურსი TV Tome. TV.com დაკავებულია აშშ-ში, დიდ ბრიტანეთში, კანადაში, ავსტრალიაში, იაპონიაში და ირლანდიაში ტრანსლირებული ტელევიზიის გაშუქებით და ფოკუსირებულია შოუებზე. ის მოიცავს ახალ ამბებს, მოვლენების გაშუქებებს, ფოტოგრაფიებს და ტელეგადაცემებს. მომხმარებლებს ასევე შეუძლიათ დამოუკიდებლად დაარედაქტირონ და საიტზე შეიტანონ ახალი მონაცემები. რადგანაც საიტი შეიქმნა კომერციულ საფუძველზე, ამიტომ მიღებული ინფორმაციის მოცულობა პირდაპირ დამოკიდებულია ნებაყოფლობითი შემოწირულობების მოცულობაზე. TV.com დაარქივებული 2019-05-20 საიტზე Wayback Machine. (ინგლისური)
ვასილ აბდუშელიშვილი

ვასილ გიორგის ძე აბდუშელიშვილი (დ. 30 აპრილი, 1887, სოფ. შალაური — გ. 15 იანვარი, 1948, თბილისი) — ქართველი პედაგოგი, მეთოდისტი, მთარგმნელი და საზოგადო მოღვაწე. დამსახურებული მასწავლებელი (1939). 1913 წელს დაამთავრა პეტერბურგის უნივერსიტეტის ფიზიკა-მათემატიკური ფაკულტეტი. მათემატიკის მასწავლებლად მუშაობდა თბილისის ქართულ გიმნაზიაში, ქიმიის ტექნიკუმში, I ათწლიან სკოლაში, I საცდელ-საჩვენებელ, მე-14 და მე-18 საშუალო სკოლებში. გამოქვეყნებული აქვს სტატიები მათემატიკის სწავლების საკითხებზე. სამადაშვილი ა., ენციკლოპედია „საქართველო“, ტ. 1, თბ., 1997. — გვ. 27.
ჩაგარ-ბაზარი

ჩაგარ-ბაზარი — მრავალფენიანი ნამოსახლარი ხაბურის ველზე, სირიაში. გათხარეს 1934-1936 წლებში (მაქს მელოუენი). შეიცავდა 15 კულტურულ ფენას. უძველესი დასახლება (XV-XIII ფენები) ეკუთვნის ძვ. წ. 6000-5500 წლებს. ამ დროს ჩაგარ-ბაზარის რეგიონში მოხდა ჰასუნის ტიპის (ერაყული) მოხატული კერამიკისა და დასავლური (სირიული) თუ აღმოსავლური ხმელთაშუაზღვისპირული ნეოლითური კერამიკის შეხვედრა. აქ გამოყოფენ 3 ჯგუფს. ჰალაფის კულტურის პერიოდში (ძვ. წ. 5400-4800) ჩაგარ-ბაზარი ამ კულტურის დასავლური ვარიანტის ერთ-ერთ ყველაზე დამახასიათებელ სამოსახლოს წარმოადგენდა. ჰქონდა ქვის საძირკველზე აგურით ნაგები გუმბათისებურსახურავიანი მრგვალი სახლები (ე. წ. თოლოსები). მეურნეობის მთავარი დარგები იყო მიწათმოქმედება და მესაქონლეობა. ქვედა ფენაში ნაპოვნია თვითნაბადი სპილენძის მძივები. საგარეო გაცვლა-გამოცვლაზე მიუთითებს ობსიდიანის, ნიჟარებისა და სხვა ნივთების აღმოჩენა. ნაპოვნია (ძვ. წ. III ათასწლეულის შუა წლები) ამუკის II ფაზის ტიპის თასები და კათხები, თილ-ბარსიბის ტიპის სამფეხა თასები. დამწერლობამდელი (წინააქადური) ხანის სამოსახლო სოფლის ტიპისა იყო. ძვ. წ. 2300-2100 წლებისთვის დამახასიათებელია ალიზის სახლები. ზედა დონეზე (ძვ. წ. 2100-2000 წლები) მიწისძვრის შედეგად მოხდა დესტრუქცია. ძვ. წ. III ათასწლეულის II ნახევარში გაჩნდა ლურსმული დამწერლობა. აღმოჩენილია სპილენძის შუბისპირი, საკინძები, ბრტყელი ცული; პირზე წყვილნაჩვრეტიანი შუბისპირი (ძვ. წ. 2100-1900 წლები); ფიგურული ცული (ძვ. წ. 1750 წლის შემდეგ). ძვ. წ. 1900-1500 წლების ქრონოლოგიური წყვეტილის შემდეგ სამოსახლოზე ცხოვრება განახლდა. ძვ. წ. 1500-1350 წლებისთვის დამახასიათებელია ე. წ. ხაბურის ტიპის ხაზოვანი ორნამენტით შემკული კერამიკა, მასრიანი შუბისპირი, სხვადასხვა სატევარი და ა. შ. გოგაძე ე., ქართული საბჭოთა ენციკლოპედია, ტ. 11, თბ., 1987. — გვ. 68. ბრიტანეთის მუზეუმი: ხაბურის ტიპის კერამიკული ჭურჭელი ჩაგარ-ბაზარიდან
ჩაგარები

ჩაგარები — დაღესტანში ბეგის სახლიდან გაშვებული მონები ბატონის მიწაზე საკუთარი მეურნეობის შესაქმნელად. ჩაგარებს ეკისრებოდათ ბეგისთვის სხვადასხვა ვალდებულების შესრულება და ნატურალური სახით გადასახადის გადახდა. ჩაგარები რაიათებთან ერთად გლეხობის ნაწილს შეადგენდა და საკმაოდ მძიმე მდგომარეობაში უწევდათ ცხოვრება. ბოცვაძე, თ., ქართული საბჭოთა ენციკლოპედია, ტ. 1, თბ., 1975. — გვ. 117. ქართული საბჭოთა ენციკლოპედია, ტ. 11, თბ., 1987. — გვ. 68.
შალვა ჩაგელიშვილი

შალვა ჩაგელიშვილი (დ. 24 აპრილი, 1916, ქ. ვლადიკავკაზი — გ. 19 მაისი, 1981, სოხუმი) — ქართველი საბჭოთა გენერალ-მაიორი (1969). სკკპ წევრი 1940 წლიდან. 1936 წელს დაამთავრა ტამბოვის საკავალერიო სამხედრო სკოლა. 1939 წელს მონაწილეობდა დასავლეთ უკრაინისა და ბესარაბიის განთავისუფლებაში. მეორე მსოფლიო ომის (1941-1945) დროს 1941-1943 წლებში კავალერიის პოლკის შტაბის უფროსი, 1943 წლიდან სხვადასხვა პასუხსაგებ თანამდებობაზე მუშაობდა. დაჯილდოებულია 5 ორდენითა და მედლებით. ჩინჩილაკაშვილი ტ., ქართული საბჭოთა ენციკლოპედია, ტ. 11, თბ., 1987. — გვ. 68.
როჰინჯების დევნა მიანმარში

როჰინჯების დევნა მიანმარში (2016-2017) — როჰინჯა მუსლიმების დევნა მიანმარში, ჩრდილო-დასავლეთ რეგიონში. იგი ხდება შეიარაღებული ძალებისა და პოლიციის მიერ. ეს არის გაგრძელება მუსლიმი როჰინჯების დევნისა, რომელიც მიეკუთვნება სამხედრო დევნას. მიანმარის დევნილები დამნაშავენი არიან ფართომასშტაბიანი ადამიანის უფლებათა დარღვევაში, რომელიც შეიცავს: არასამართლებრივ დასჯას, ჯგუფურ გაუპატიურებას, ხანძრის გაჩენასა და ბავშვების მკვლელობას. როჰინჯების სამხედრო ჩახშობამ აშშ-ს და სამართალდამცავ ჯგუფ „საერთაშორისო ამნისტიის“ მხრიდან, გამოიწვია კრიტიკა, ამასთან ერთად, აშშ-ს სახელმწიფო დეპარტამენტის, მიანმარის მეზობელ ბანგლადეშისა და მალაიზიის მთავრობის მხრიდანაც. მიანმარის დე-ფაქტო მთავრობის ხელმძღვანელი, აუნ სან სუ ჩი განსაკუთრებული კრიტიკის სამიზნე გახდა თავისი დუმილის გამო, სწორედ ამ საკითხთან დაკავშირებით და აგრეთვე უმოქმედობისა და სამხედრო ბოროტების თავიდან არაცილების მიზნით. ↑ «Burma» დაარქივებული 2017-12-29 საიტზე Wayback Machine. section, Central Intelligence Agency, U.S. Government, retrieved February 13, 2017.
ჩაგირი

ჩაგირი (ლათ. Bergenia) — მცენარეთა გვარი ფხიჯასებრთა ოჯახისა. მრავალწლოვანი ფესურიანი ბალახებია. უფრო ჩვეულებრივია სქელფოთოლა ჩაგირი (ლათ. Bergenia crassifolia), რომელიც გვხვდება ციმბირში, მონღოლეთსა და ნაწილობრივ შუა აზიის მაღალმთის სარტყელებში კლდეებსა და ქვიან ადგილებზე. მისი ფესურა და ფოთლები შეიცავს მთრიმლავ და საღებავ ნივთიერებებს. იყენებენ სამკურნალოდ, ხმარობენ ჩაის ნაცვლად (ფოთლების ნაყენი). სახოკია მ., ქართული საბჭოთა ენციკლოპედია, ტ. 11, თბ., 1987. — გვ. 68.
Belgian Entertainment Association

Belgian Entertainment Association (BEA) — ბელგიური ორგანიზაცია, რომელიც წარმოადგენს ამ ქვეყანაში მუსიკის, კინოს და კომპიუტერული თამაშების ინტერესებს. შეიქმნა 2008 წლის თებერვალში სამი ორგანიზაციის შეერთების შედეგად: IFPI Belgium, რომელიც წარმოადგენს ფონოგრამების ინდუსტრიის საერთაშორისო ფედერაციის (IFPI) შემადგენელი ნაწილის მუსიკალურ ინდუსტრიას, Belgian Video Federation (BVF), რომელიც წარმოადგენს კინოინდუსტრიას და Belgian Luxembourg Interactive Software Association (BLISA), რომელიც წარმოადგენს კომპიუტერული თამაშების ინდუსტრიას. BEA ბელგიაში მუსიკალურ ინდუსტრიის ადგილობრივი ასოციაციაა, რომელიც IFPI-ის შემადგენლობაში შედის. ბელგიაში ალბომების და სინგლების გაყიდვების სია დგება Belgian Entertainment Association-ის მიერ შექმნილი არაკომერციული ორგანიზაცია Ultratop-ის მიერ. ფლანდრიის და ვალონიის რეგიონებისათვის შექმნილია ცალკე სია, რომელთაგან პირველი რეგიონისთვის ძირითარი სიებია შესაბამისად: ალბომებისათვის Ultratop 50 Singles და სინგლებისათვის Ultratop 200 Albums, მეორე რეგიონისთვის იმავე დასახელების Ultratop 50 Singles და Ultratop 200 Albums. Ultratop ასევე ახორციელებს გაყიდვების სერთიფიკატების, ანუ ოქროს და პლატინის მინიჭებას. ოფიციალური საიტი ↑ FAQ fr nl. belgianentertainment.be. დაარქივებულია ორიგინალიდან — 2012-05-22. ციტირების თარიღი: 2013-08-08. ↑ Mission fr nl. belgianentertainment.be. დაარქივებულია ორიგინალიდან — 2012-05-22. ციტირების თარიღი: 2013-08-08. ↑ Local record industry associations en. ifpi.org. დაარქივებულია ორიგინალიდან — 2009-06-29. ციტირების თარიღი: 2013-08-08. ↑ QU'EST-CE QUE L'ULTRATOP? fr en nl. ultratop.be. ციტირების თარიღი: 2013-08-08. ↑ ultratop nl fr en. ultratop.be. ციტირების თარიღი: 2013-08-08. ↑ ultratop fr nl en. ultratop.be. ციტირების თარიღი: 2013-08-08. ↑ GOUD EN PLATINA nl fr en. ultratop.be. ციტირების თარიღი: 2013-08-08.
მკვლელობის ლიცენზია (საუნდტრეკი)

ჯეიმზ ბონდის სერიის ფილმის „მკვლელობის ლიცენზია“ (ინგლ. Licence to Kill) საუნდტრეკი გამოვიდა 1989 წელს. მასში შეტანილი მუსიკის კომპოზიტორი არის მაიკლ კემენი. ფილმის მთავარ სიმღერას ასრულებს გლედის ნაიტი. თავდაპირველად იგი უნდა შეესრულებინათ ერიკ კლეპტონს და ვიკ ფლიკს. ეს უნდა ყოფილიყო „James Bond Theme“-ის ახალი ვარიანტი. Licence to Kill – გლედის ნაიტი Wedding Party – Ivory Dirty Love – ტიმ ფიენი Pam If You Asked Me To – პატი ლაბელი James & Felix on Their Way to Church His Funny Valentine Sanchez Is in the Bahamas/Shark Fishing Ninja Licence Revoked შენიშვნა ↑ შეტანილია „James Bond Theme“, თავდაპირველად გაჟღერებული ფილმში „დოქტორი ნოუ“ ↑ მკვლელობის ლიცენზია AllMusic-ზე ↑ Rogers, Jude (31 ოქტომბერი 2008). „For your ears only“. The Guardian. ლონდონი. ციტირების თარიღი: 24 მაისი 2010.
სპაიკ ლი

შელტონ ჯექსონ „სპაიკ“ ლი (დ. 20 მარტი, 1957) — ამერიკელი კინორეჟისორი, პროდიუსერი, სცენარისტი და მსახიობი. თავისი კომპანიის 40 Acres and a Mule Filmworks მეშვეობით 1983 წლიდანგადაღებული აქვს 35-ზე მეტი ფილმი. მისი განსაკუთრებით ცნობილი ფილმებია „იმოქმედე სწორად“ (1989), „მალკოლმ X“ (1992), „კომედიის ორიგინალური მეფეები“ (2000), „25-ე საათი“ (2002), „მოუხელთებელი“ (2006) და „ჩი-რაკი“ (2015). თავად ლის მონაწილეობა აქვს მიღებული საკუთარ ათ ფილმში. შეგიძლიათ იხილოთ მედიაფაილები თემაზე „სპაიკ ლი“ ვიკისაწყობში. სპაიკ ლი კინოფილმების ინტერნეტ-მონაცემთა ბაზაში
ჩაგოსი

ჩაგოსი (ინგლ. Chagos) — არქიპელაგი ინდოეთის ოკეანეში. დიდი ბრიტანეთის სამფლობელო. ფართობი დაახლოებით 200 კმ². მოსახლეობა დაახლოებით 3000 კაცი (2014). შედგება მარჯნის ატოლის 5 ჯგუფისაგან, რომლებიც წარმოადგენენ მალდივის წყალქვეშა ქედის მწვერვალებს. მოჰყავთ ქოქოსის პალმა. მისდევენ თევზჭერას. უდიდესი ატოლია დიეგო-გარსია, რომელზეც აშშ-ის სამხედრო ბაზაა. ქართული საბჭოთა ენციკლოპედია, ტ. 11, თბ., 1987. — გვ. 68. შეგიძლიათ იხილოთ მედიაფაილები თემაზე „ჩაგოსი“ ვიკისაწყობში.
ჩაგუნა

ჩაგუნა — ქართული ხალხური (მეგრული) სახუმარო სიმღერა ცეკვით, რომელსაც ქალ-ვაჟს შორის გაშაირების ხასიათი აქვს. თვით ჩაგუნა გუდამოკიდებული, ხამ ტანსაცმელში გამოწყობილი ჩანჩურა, ზარმაცი კაცია, რომელიც მოშაირეთა გაკენწვლის ობიექტს წარმოადგენს. ცეკვა 2-ნაწილიანია. მუსიკალური ზომა 4/4, 2/4. თათარაძე ა., ქართული საბჭოთა ენციკლოპედია, ტ. 11, თბ., 1987. — გვ. 68. ვიკიწყაროში არის სტატია: ჩაგუნა ჩაგუნა — გურული ლექსიკონი
შალვა ჩაგუნავა

შალვა თადეოზის ძე ჩაგუნავა (დ. 20 სექტემბერი, 1909, სოფ. ხიდი, ახლანდელი ხონის მუნიციპალიტეტი — გ. 15 იანვარი, 1993, 83 წლის ასაკში) — ქართველი კინორეჟისორი, ქართული დოკუმენტური კინოს ერთ-ერთი ფუძემდებელი. საქართველოს სსრ ხელოვნების დამსახურებული მოღვაწე (1962). 1935 წელს დაამთავრა საკავშირო კინემატოგრაფიის სახელმწიფო ინსტიტუტის სარეჟისორო ფაკულტეტი (ს. ეიზენშტეინის კლასი). სკკპ წევრი 1941 წლიდან. 1926 წლიდან მუშაობდა კინოში. გადაღებული აქვს ოთხასამდე კინოჟურნალი და სპეცგამოშვება, ასზე მეტი დოკუმენტური და სამეცნიერო პოპულარული ფილმი. გვენცაძე ა., ქართული საბჭოთა ენციკლოპედია, ტ. 11, თბ., 1987. — გვ. 68. შალვა ჩაგუნავა — ბიოგრაფიული ლექსიკონი შალვა ჩაგუნავა — ეროვნული ფილმოგრაფია დაარქივებული 2017-06-18 საიტზე Wayback Machine. ↑ შალვა ჩაგუნავა — ბიოგრაფიული ლექსიკონი
PM md. 63

პმ მდ.63 — რუმინული წარმოების საერიშო შაშხანა რომელსაც ბაზისად უდევს საბჭოთა AKM შაშხანა, აკმ-ისგან მისი განსმახვავებელი შტრიხი რკალური ფორმის მქონე ხელის მოსაჭიდი და გვერდზე დასაკეცი კონდახია, მისი საექსპორტო სახელია AIM.  ავღანეთი  ანგოლა  განა  გვინეა  ეგვიპტე  ვიეტნამი  იემენი  ინდოეთი  ირანი - მცირედი ნაწილი ხელში იქნა ჩაგდებული ერაყის არმიისგან.  ისრაელი - ხელში იქნა ჩაგდებული სხვადასხვა შეიარაღებული ჯგუფებისაგან, გამოიყენება პოლიციის მიერ.  კონგოს დემოკრატიული რესპუბლიკა  კუბა  ლიბერია - ფართოდ გამოიყენება ლიბერიის არმიის მიერ.  ლიბია  მალი  ნიგერია  რუმინეთი  საქართველო — პირველი პარტია შეძენილი იქნა 1991 წელს, აქტუალურად გამოიყენებოდა აფხაზეთის ომში ქართველი სამხედროების მიერ, შაშხანების დიდი რაოდენობა ხელში იქნა ჩაგდებული რუსეთის ჯარის მიერ 2008 წელს სენაკის ბაზაზე, დღესდღეობით პმ მდ.63 გამოიყენება ქართული ჯარის სპეციალურ ნაწილებში.  სირია  სომალი  ხორვატია - გამოიყენებოდა 90-იან წლებში ხორვატიის არმიის მიერ. ვიკისაწყობში არის გვერდი თემაზე: PM md. 63 Romanian Export Kalashnikov versions at Romanian Kalashnikov Rifles დაარქივებული 2005-07-28 საიტზე Wayback Machine. Kalashnikov guns website (confuses the md. 63 designation for the md. 65) დაარქივებული 2009-03-18 საიტზე Wayback Machine. WASR-10.com - Information on the Export Version of the md. 63/65 დაარქივებული 2020-02-11 საიტზე Wayback Machine. SC Fabrica de Arme Cugir SA - Arms Factory - md. 63 Assault Rifle დაარქივებული 2009-02-02 საიტზე Wayback Machine.
ჩადირ-ლუნგა

ჩადირ-ლუნგა (მოლდ. Ceadîr Lunga, გაგ. Çadır Lunga) — ქალაქი (1958 წლიდან) და მუნიციპალიტეტი მოლდოვაში, მდინარე ლუნგის ნაპირას. 1995 წლამდე იყო ჩადირ-ლუნგის რაიონული ცენტრი. ქალაქში არის რკინიგზის სადგური. სამრეწველო ობიექტები: ელექტროთერმული მოწყობილობების, თამბაქო საფერმენტაციო, საცდელ ექსპერტული ქარხანა, ხორცკომბინატი, ხალიჩების ფაბრიკა. ჩადირ-ლუნგაში მდებარეობს ისტორიული მხარეთმცოდნეობის მუზეუმი. ბურსა, თურქეთი. ქართული საბჭოთა ენციკლოპედია, ტ. 11, თბ., 1987. — გვ. 69. ოფიციალური საიტი ↑ Чеадыр-Лунга // Енчиклопедия советикэ молдовеняскэ — Кишинэу: (untranslated), 1977. — ტ. Volumul VII. — გვ. 291. <a href="https://wikidata.org/wiki/Track:Q21197"></a><a href="https://wikidata.org/wiki/Track:Q124445174"></a><a href="https://wikidata.org/wiki/Track:Q2511757"></a> ↑ 2014 Moldovan census — 2017. <a href="https://wikidata.org/wiki/Track:Q12739149"></a> ↑ ЗАКОН Nr. 306 об административно-территориальном устройстве Республики Молдова от 07.12.1994. დაარქივებულია ორიგინალიდან — 03.09.2014. ციტირების თარიღი: 06.12.2017. ↑ Kardeş Şehirler. Bursa Büyükşehir Belediyesi Basın Koordinasyon Merkez. Tüm Hakları Saklıdır. დაარქივებულია ორიგინალიდან — 2016-05-23. ციტირების თარიღი: 2013-07-27.
ჩადრი

ჩადრი (სპარს. چادر‎ ჩადორ), აჯიღა, საბურავი — მუსლიმანი ქალის ტანსაცმლის ელემენტი, მოსახურავი, რომელიც ქალის სახესა და სხეულს ფარავდა. სამოსელი მრგვალი და ბოლოშემომრგვალებული იყო. შემოხვევის შემდეგ ჩადრის ორივე მხარეს სარტყელში იმაგრებდნენ. მასალად იყენებდნენ უმეტესად თეთრ ყალამქარს, ტილოს, მიტკალს. ჩადრი დამოწმებულია XIX საუკუნის შუა წლებამდე თბილისსა და მის მახლობლად მცხოვრებ მაჰმადიანურ მოსახლეობაში. აჭარაში უფრო დიდხანს შემორჩა. ბეზარაშვილი ც., ქართული საბჭოთა ენციკლოპედია, ტ. 11, თბ., 1987. — გვ. 69-70. ბალახაშვილი ი., „ძველი თბილისი“, თბ., 1951 გვათუა ნ., „ჩაცმულობის ისტორიიდან: ქალის ქართული ჩაცმულობა XIX ს. და XX ს. დასაწყისში“, თბ., 1967 აჯიღა
იორამ ჩადუნელი

იორამ გაბრიელის ძე ჩადუნელი (დ. 20 ოქტომბერი, 1927, სოფ. იგოეთი, კასპის რაიონი — გ. 1999) — ქართველი საბჭოთა მწერალი. სკკპ წევრი 1951 წლიდან. 1949 წელს დაამთავრა მოსკოვის საკავშირო დაუსწრებელი იურიდიული ინსტიტუტი. 1949 წლიდან მუშაობდა პროკურატურის ორგანოებში. პირველი მოთხრობა „დაკარგული იმედი“ გამოაქვეყნა 1960 წელს, პირველი წიგნი „ცხოვრების ზღურბლზე“ — 1963 წელს. იორამ ჩადუნელს ეკუთვნის პროზაული კრებული „ნაზვრევი“ (1970), თანამედროვე ცხოვრების მოვლენებზე აგებული დეტექტიური ჟანრის მოთხრობები და რომანები („საზღაური“, 1972; „გვიმრის ფოთლების საიდუმლოება“, 1972; „მსჯავრი“, 1974; „უცნობი მგზავრი“, 1976; „საშობაო მეჯლისი“, 1976) და სხვ. ქართული საბჭოთა ენციკლოპედია, ტ. 11, თბ., 1987. — გვ. 70. იორამ ჩადუნელი — საქართველოს ბიოგრაფიული ლექსიკონი
ჩადუნიანისთავი

ჩადუნიანისთავი — მთა საქართველოში, კახეთის მხარეში, ყვარლის მუნიციპალიტეტში. მდებარეობს კახეთის კავკასიონის სამხრეთ განშტოებაზე, მდინარეების არეშისა და შოროხევის წყალგამყოფზე. სიმაღლე ზღვის დონიდან 1553 მ. აგებულია ქვედაიურული თიხაფიქლებითა და ქვიშაქვებით. მთის კალთები შემოსილია ფოთლოვანი ტყით. ქართული საბჭოთა ენციკლოპედია, ტ. 11, თბ., 1987. — გვ. 70.